ŠIAULIŲ MIESTO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL VEIKLOS APRIBOJIMO REIKALAVIMŲ ŠIAULIŲ MIESTO VIEŠOSIOSE PREKYBOS (PASLAUGŲ TEIKIMO) VIETOSE

2020 m. birželio 23 d. Nr. A-813

Šiauliai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 2, 16 punktais, Lietuvos Respublikos Vyriausybės 2020 m. vasario 26 d. nutarimo Nr. 152 „Dėl valstybės lygio ekstremaliosios situacijos paskelbimo“ 4.1.1 papunkčiu, Lietuvos Respublikos sveikatos apsaugos ministro – Valstybės lygio ekstremalios situacijos Valstybės operacijų vadovo 2020 m. birželio 16 d. sprendimu Nr. V-1473 „Dėl paslaugų teikimo, prekybos viešose prekybos vietose bei veiklos laisvalaikio ir pramogų vietose vykdymo būtinų sąlygų“, Vietinės rinkliavos už leidimo prekiauti ir teikti paslaugas Šiaulių miesto viešosiose vietose išdavimą nuostatų, patvirtintų Šiaulių miesto savivaldybės tarybos 2018 m. rugsėjo 6 d. sprendimu Nr. T-288 „Dėl Vietinės rinkliavos už leidimo prekiauti ir teikti paslaugas Šiaulių miesto viešosiose vietose išdavimą nuostatų patvirtinimo“ 17.3, 18.2 papunkčiais, įgyvendindamas Leidimų prekiauti (teikti paslaugas) Šiaulių miesto viešosiose vietose išdavimo ir panaikinimo tvarkos aprašo, patvirtinto Šiaulių miesto savivaldybės administracijos direktoriaus 2019 m. liepos 30 d. įsakymu Nr. A-1102 „Dėl leidimų prekiauti (teikti paslaugas) Šiaulių miesto viešosiose vietose išdavimo ir panaikinimo tvarkos aprašo patvirtinimo“, 5 punktą, Šiaulių miesto savivaldybės administracijos direktoriaus 2019 m. kovo 21 d. įsakymą Nr. A-415 „Dėl Šiaulių miesto viešųjų teritorijų prekybos ir paslaugų teikimo vietų sąrašų patvirtinimo“, siekdamas išvengti naujo sergamumo COVID-19 liga (koronaviruso infekcija) protrūkio miesto teritorijoje ir mažinti susiklosčiusios epideminės situacijos pasekmių poveikį fiziniams ir juridiniams asmenims – vietinės rinkliavos mokėtojams (toliau – asmuo), kurių veikla karantino režimo ir valstybės lygio ekstremaliosios situacijos paskelbimo Lietuvos Respublikoje laikotarpiu teisės aktais buvo uždrausta ar apribota:

1. N u s t a t a u, kad prekybos ir paslaugų teikimo vietose asmenys, vykdantys leidimu prekiauti (teikti paslaugas) Šiaulių miesto viešosiose vietose reguliuojamą ūkinę veiklą, privalo užtikrinti valstybės lygio ekstremaliosios situacijos operacijų vadovo nustatytas saugaus atstumo laikymosi, asmenų srautų valdymo ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas.

2. A p r i b o j u valstybės lygio ekstremaliosios situacijos paskelbimo Lietuvos Respublikoje laikotarpiu prekybą konkrečiose prekybos vietose, skirtose prekiauti nuo laikinosios prekybos įrangos, nurodytose Prekybos ir paslaugų teikimo vietų iš (nuo) laikinųjų prekybos įrenginių Šiaulių miesto viešosiose teritorijose adresų sąraše, patvirtintame Savivaldybės administracijos direktoriaus 2019 m. kovo 21 d. įsakymo Nr. A-415 „Dėl Šiaulių miesto viešųjų teritorijų prekybos ir paslaugų teikimo vietų sąrašų patvirtinimo“ 1.1 papunkčiu (toliau – 1 sąrašas) ir sustabdau šių 1 sąrašo vietų (pažymėtų atitinkamuose 1 sąrašo prieduose) galiojimą:

2.1. šalia centrinio turgaus prie pastato Vilniaus g. 208; vietų numeriai schemoje: 2.144, 2.146, 2.149 (1 sąrašo 1 priedas);

2.2. Vilniaus g. pėsčiųjų tako ir Žemaitės g. sankirtoje ties Vilniaus g. 206; vietų numeriai schemoje: 2.2; 2.4 (1 sąrašo 1 priedas);

2.3. prie pastato Gegužių g. 45; vietos numeris schemoje: 2.132 (1 sąrašo 11 priedas);

2.4. prie pastato Sevastopolio g. 19 (Tilžės g. prieigos); vietų numeriai schemoje: 2.62, 2.63, 2.66, 2.67, 2.70, 2.71, 2.74, 2.75, 2.79, 2.80, 2.84, 2.86, 6.7; 6.8; 6.11, 6.12, 6.14, 6.16, 2.167, 2.168, 2.170; 2.174, 2.175, 2.177 (1 sąrašo 13 priedas);

2.5. prie pastato Krymo g. 32; vietų numeriai schemoje: 2.152, 2.154, 2.156 (1 sąrašo 13 priedas);

2.6. prie pastato Krymo g. 26; vietų numeriai schemoje: 2.87, 2.89, 2.90, 2.91, 2.93, 2.95, 6.18, 6.20, 6.22 (1 sąrašo 14 priedas);

2.7. prie pastato Tilžės g. 28; vietų numeriai schemoje: 2.101, 6.26 (1 sąrašo 16 priedas);

2.8. prie pastato Tilžės g. 50; vietų numeriai schemoje: 2.105, 2.107 (1 sąrašo 17 priedas);

2.9. Dainų pėsčiųjų take; vietų numeriai schemoje: 2.108, 2.109, 2.112, 2.114, 2.116, 2.118, 6.31 (1 sąrašo 18 priedas);

2.10. prie Pramonės ir Bačiūnų g. sankryžos; vietų numeriai schemoje: 2.159, 2.161, 2.163 (1 sąrašo 19 priedas);

2.11. prie Ginkūnų civilinių kapinių I-ojo įėjimo; vietų numeriai schemoje: G2, G4, G6, G8, G10, G12, G14, G16, G18, G20G, G22, G24, G26, G28, G30, G32, G34,G36, G38, G40, G42, G44, G46, G48, G50, G52, G54, G56, G58, G60, G62, G64, G66, G68, G70, G72, G74, G76, G78, G78, G80, G82, G84, G86, G88, G90, G92, G94, G96, G98, G100, G102, G104, G106, G108, G110, G112, G114, G116, G118, G120, G122, G124, G124, G126, G128, G130, G132, G134 (1 sąrašo 26 priedas);

2.12. prie Ginkūnų civilinių kapinių II-ojo įėjimo; vietų numeriai schemoje: G152, G154, G156, G158, G160, G162, G164, G166, G168, G170, G172, G174, G176, G178, G180, G182, G184, G186, G188, G190, G192, G194, G196, G198, G200 (1 sąrašo 27 priedas);

2.13. prie K. Donelaičio civilinių kapinių; vietų numeriai schemoje: D2, D4, D6, D8, D10, D12, D14, D16, D18, D20, D22, D24, D26, D28, D30, D32, D34, D36, D38, D40, D42, D44 (1 sąrašo 28 priedas);

2.14. Vilniaus g. prie Kaštonų al.; vietų numeriai schemoje nuo 11.1 iki 11.30 (iš viso 30 vietų); 1 sąrašo 32 priedas).

3. S u s t a b d a u valstybės lygio ekstremaliosios situacijos paskelbimo Lietuvos Respublikoje laikotarpiu:

3.1. Savivaldybės administracijos Strateginės plėtros ir ekonomikos departamento Ekonomikos ir investicijų skyriaus (toliau – Skyrius) išduotų leidimų prekiauti ar teikti paslaugas Šiaulių miesto viešosiose vietose (toliau – Leidimas) šio įsakymo 2.1–2.10 ir 2.14 papunkčiuose nurodytose prekybos vietose galiojimą;

3.2. Leidimų vykdyti veiklą šio įsakymo 2.11-2.13 papunkčiuose nurodytose prekybos vietose, kuriuose rinkliavą už Leidimo išdavimą administruoja Vietinės rinkliavos administratorius, galiojimą.

4. N u r o d a u, kad:

4.1. Skyrius, pagal Leidimų prašytojų pateiktus prašymus nustatyta tvarka išduodamas naujus Leidimus, privalo įvertinti asmenų planuojamos prekybos ir paslaugų teikimo veiklos atitiktį Lietuvos Respublikos Vyriausybės ir kitais teisės aktais nustatytoms sąlygoms;

4.2. Vietinės rinkliavos administratorius, administruojantis rinkliavą už Leidimo išdavimą prekybos vietose, nurodytose šio įsakymo 2.11-2.13 papunkčiuose, privalo laikytis šiuo įsakymu ir kitais teisės aktais nustatytų apribojimų prekybos vietoms;

4.3. asmenys, siekiantys susigrąžinti sumokėtą vietinę rinkliavą (ar jos dalį) už leidimo prekiauti (teikti paslaugas) Šiaulių miesto viešosiose vietose išdavimą (toliau – vietinė rinkliava), kurio galiojimas teisės aktais buvo sustabdytas nuo 2020 m. kovo 16 d. dėl Lietuvoje paskelbto karantino režimo pabaigos ir valstybės lygio ekstremaliosios situacijos paskelbimo laikotarpiu, privalo pateikti Šiaulių miesto savivaldybės administracijai rašytinį prašymą, kuriame turi būti nurodytas asmens turimo leidimo išdavimo data ir numeris, galiojimo laikotarpis, prekybos (paslaugų teikimo) vietos adresas ir numeris, prekių (paslaugų) asortimentas (rūšis), banko sąskaitos numeris;

4.4. šio įsakymo 4.3 papunktyje nurodyti prašymai gali būti teikiami iki 2020 m. gruodžio 1 d. Vietinė rinkliava grąžinama už tiek dienų, kiek rinkliavos mokėtojas negalėjo pasinaudoti išduoto Leidimo suteiktomis teisėmis ne vėliau kaip per 20 darbo dienų po rašytinio prašymo gavimo dienos.

5. P a v e d u Strateginės plėtros ir ekonomikos departamento Ekonomikos ir investicijų skyriui, Strateginės plėtros ir finansų skyriui įvertinti gautus šio įsakymo 4.3 papunktyje nurodytų asmenų prašymus ir per 4.4 papunktyje nurodytą terminą vykdyti karantino režimo ir valstybės lygio ekstremaliosios situacijos paskelbimo Lietuvos Respublikoje laikotarpiu nepanaudotos vietinės rinkliavos (jos dalies) grąžinimą;

6. P r i p a ž į s t u netekusiais galios:

6.1. Šiaulių miesto savivaldybės administracijos direktoriaus 2020 m. balandžio 23 d. įsakymą Nr. A-532 „Dėl prekybos (paslaugų teikimo) veiklos ribojimo reikalavimų karantino režimo Lietuvos Respublikos laikotarpiu“;

6.2. Šiaulių miesto savivaldybės administracijos direktoriaus 2020 m. gegužės 26 d. įsakymą A-673 „Dėl Šiaulių miesto savivaldybės administracijos direktoriaus 2020 m. balandžio 23 d. įsakymo Nr. A-523 „Dėl prekybos (paslaugų teikimo) veiklos ribojimo reikalavimų karantino režimo Lietuvos Respublikoje laikotarpiu“ pakeitimo“.

7. N u s t a t a u, kad šis įsakymas įsigalioja kitą dieną po jo paskelbimo Teisės aktų registre.

Administracijos direktorius	Antanas Bartulis